  Майя Бывальцева Удмуртиын коронавирусэн черлан кык выль учыръёсты шараязы. 11-тӥ оштолэзе со сярысь журналистъёслы элькунлэн тӧроез Александр Бречалов ивортӥз. 2020-тӥ арын 11-тӥ оштолэзьлы Удмурт Элькунын коронавирус инфекциен черлан эшшо кык учыр шараямын Александр Бречалов, Удмуртилэн тӧроезСолэн кылъёсызъя, нырысетӥез – Ямало-Ненец автоном округысь вахтаысь берытскем 55 аресъем воргорон, кыкетӥез – висись муртэн кусып возем 62 аресъем пиосмурт. Та дырлы Удмуртиын 13 адямилэн COVID-19 лабораториын зэматэмын. Куинез со пӧлысь йӧназы. Александр Бречаловлэн верамезъя, эшшо куать адями Москваысь йылпумъянъёсты возьма. Та дыре эмчиос 575 муртэз эскерыса возё. Удмуртилэн тӧроез ивортэмъя, 11-тӥ оштолэзе 15 часысен Пичи Пурга черкогуртын но Баграш-Бигра гуртын карантин ялэмын. Отын автотранспортэн ветлон, улӥсьёслы пырон, кулэ дыръя потон, нимысьтыз радлык кылдытозы. КПП радъялозы, адямиослэсь температуразэс бордазы йӧтскылытэк мерталозы. Одӥгез пациент, кудӥзъя Москваысь зэматонэз возьмаськомы, милям лабораториямы эскеронъёс висён вань шуыса возьматӥзы. <…> Ми эпидемилоги эскеронъёс ортчытӥм. Висись кышномуртэн трос адями кусып возиз. Со дыре ик ми лыдъяськом, эмъяськонниын, кытчы висись вуиз, куронъёсты тӥязы. Транспортэн нуон-ваён но интыян ласянь Александр Бречалов, Удмуртилэн тӧроезЭмъяськонниын карантин ужрадъёс ортчыто. Улосвыл тӧролэн верамезъя, улон интыосын карантин ялон Роспотребнадзорлы, тазалыкез утёнъя министерстволы но мукет ёзэсъёслы ватсаса ужрадъёс ортчытыны луонлык сётоз. Со пӧлын анализъёс басьтон. Александр Бречаловлэн верамезъя, та дырлы трос адямилэсь коронавируслы анализъёс басьтӥзы ни. Соос висёнэз ӧз возьматэ, но инфекци нырысетӥ полаз ик котьку уг шараяськы. Висись муртэн кусып воземъёслэсь анализъёссэс эшшо басьтылозы на. Ёросысь предприятиосын дезинфекци ортчытозы. Татын ӵапак сыӵе учыр, куке адями астэ ачид нимаз висъян куронъёсты ӧз чакла. Адями дорысьтыз ӧй ке потасал, ваньмыз со ӧй луысал. <…> Со Баграш-Биграын улӥсь кышномурт. Со малы ке но Ижкаре ветлэм, бертэм, собере солэн висёнлэн тодметъёсыз шӧдӥськизы Александр Бречалов, Удмуртилэн тӧроезОзьы ик Александр Бречаловлэн верамезъя, эм ужасьёс кышномуртэз нимаз боксэ понэм интые, огъя палатае интыяллям. Али эскеронъёс ортчыто. Улосвыл кивалтӥсь пусйиз, кышкытлык улэ эмъяськонниысь вань ужасьёс шедизы. Со сяна, тодмо ӧвӧл, кинэн артэ вал кышномурт Ижккаре ветлыкуз.  Тегъёс: Тазалык Ижкар Удмуртия коронавирус ПичиПурга тазалыкезутён АлександрБречалов  